b'\n_START_ARTICLE_\nApeplanetens hemmelighet\n_START_SECTION_\nHandling\n_START_PARAGRAPH_\nFilmen starter der den f\xc3\xb8rste slapp. Taylor og Nova er ut i \xc3\xb8rkenen p\xc3\xa5 jakt etter flere mennesker. De blir de utsatt for noen mystiske fenomen i \xc2\xabden forbudt sone\xc2\xbb og Taylor forsvinner plutselig sporl\xc3\xb8st mens han unders\xc3\xb8ker et av dem. I et desperat fors\xc3\xb8k p\xc3\xa5 \xc3\xa5 finne hjelp fortsetter Nova videre ut i \xc3\xb8rkenen, og st\xc3\xb8ter etter hvert p\xc3\xa5 en annen astronaut, John Brent. Brent er en kollega av Taylor som var sendt ut i rommet i h\xc3\xa5p om \xc3\xa5 finne og redde Taylor og hans mannskap. Brent f\xc3\xb8lger med Nova tilbake til apekolonien hvor han treffer Zira og Cornelius som hjelper ogs\xc3\xa5 ham med nyttige tips om hvor han kan finne Taylor. Det viser seg at Taylor forsvant i en underjordisk by som best\xc3\xa5r av restene av New York \xe2\x80\x93 i \xc3\xa5r 3955. Byen er befolket av avanserte mennesker med overnaturlige evner og som tilber en atombombe som gud. Samtidig med dette planlegger gorillaene et storstilt angrep p\xc3\xa5 byen.\n_START_SECTION_\nPopularitet og \xc3\xb8konomi\n_START_PARAGRAPH_\nApeplanetens hemmelighet ble en moderat kommersiell suksess, men innbrakte mindre enn den f\xc3\xb8rste. I USA spilte den inn dr\xc3\xb8yt 19 millioner dollar, ca. halvparten av det den f\xc3\xb8rste tjente inn. I f\xc3\xb8lge nettstedet The Numbers ble sett av dr\xc3\xb8yt 11 millioner i USA og havnet p\xc3\xa5 en 16-plass over de mest innbringende filmene i USA i 1970._NEWLINE_Produksjonskostnadene var p\xc3\xa5 $4,7 millioner.\n_START_SECTION_\nAnmelderne\n_START_PARAGRAPH_\nDen fikk d\xc3\xa5rligere mottakelse enn den f\xc3\xb8rste filmen, men regnes av mange som den beste av oppf\xc3\xb8lgerne. Den har f\xc3\xa5tt 38\xc2\xa0% p\xc3\xa5 Rotten Tomatoes. Leonard Maltin gav den 2,5 av 4 stjerner.\n_START_SECTION_\nAnnet\n_START_PARAGRAPH_\nFor de andre filmene i denne serien, se Apeplaneten (alternativer).'